cyanic-selkie/wikianc huggingface dataset:
(3530) Համմել
Միջին հեռավորությունը Արեգակից կազմում է 2,400242 ա. մ., առավելագույնը մոտենում է 1,8605 ա. մ. հեռավորության վրա և հեռանում 2,94 ա. մ. ։ Արեգակի շուրջ մեկ ամբողջական պտույտ է կատարում 1358,25 երկրային օրվա ընթացքում, իր ուղեծրով շարժվելով միջինում 0,265046 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,17° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նորմա (օպերա)
Նորմա (Norma), իտալացի երգահան Վինչենցո Բելլինիի օպերա (tragedia lirica - «քնարերգական ողբերգություն») երկու գործողությամբ։ Իտալերեն լիբրետտոն Ֆելիչե Ռոմանիի ըստ ֆրանսիացի դրամատուրգ Ալեքսանդր Սումեի «Նորմա կամ երեխասպանություն» («Norma, ossia L’infanticidio») ողբերգության։ Առաջնախաղը կայացել է Միլանի «Լա Սկալա» թատրոնում 1831 թ. դեկտեմբերի 26-ին։ Օպերան շատերի կողմից համարվում է Վինչենցո Բելլինիի լավագույն ստեղծագործությունը, այն նաև բելկանտո ոճի երաժշտության անկյունաքարերից մեկն է։
Նորմայի դերերգի առաջին կատարողը XIX դարի իտալացի նշանավոր երգչուհի Ջուդիտա Պաստան է, որի համար Բելլինին գրել էր նաև Ամինայի դերերգը «Լուսնոտը» օպերայում։ XX դարում Նորմայի դերերգի լավագույն կատարողներից են սոպրանոներ Ռոզա Պոնսելը, Ջոան Սազերլենդը, Մոնտսերատ Կաբալիեն։ Նորմայի դերերգում փայլել է նաև Մարիա Կալլասը։ Հույն երգչուհին այն կատարել է 89 անգամ բեմի վրա և երկու անգամ ձայնագրել ստուդիայում (1954 և 1960 թթ)։
Մեր օրերում Նորմայի դերերգը կատարում են Էդիտա Գրուբերովան, Աննա Տոմովա-Սինտովան, Գալինա Գորչակովա, Ֆիորենցա Չեդոլինսը, Ջուն Անդերսոնը, Ռենե Ֆլեմինգը և ուրիշներ։
Նորմայի դերում հանդես է եկել անվանի հայ երգչուհի Գոհար Գասպարյանը՝ կատարելով այն Երևանի օպերային թատրոնի բեմում։ Երևանում «Նորման» ունեցել է երկու բեմադրություն՝ 1975 և 2001 թթ.։ Այսօր Նորմայի դերերգը Հասմիկ Պապյանի այցեքարտն է։ Նա համարվում է այդ դերերգի լավագույն կատարողներից մեկը և արդեն հասցրել է այդ դերում հանդես գալ ավելի քան 100 անգամ ։
Արտաքին հղումներ
Նորմայի Casta diva արիան Հասմիկ Պապյանի կատարմամբ (YouTube)
Կատեգորիա:1831 բեմադրվածներ Կատեգորիա:Իտալերեն օպերաներ
Ջին Քեյսեմ
Ջին Թոմփսոն Քեյսեմ (Jean Thompson Kasem, ), ամերիկացի դերասանուհի։
Կենսագրություն
Ջին Թոմփսոնը Իռեն Սելիայի և Հերբերտ Օուենս Թոմփսոն ավագի ընտանիքի հինգ երեխաներից մեկն է ։ Մայրական գծով ունի նորվեգական ծագում ։ Ջինը մեծացել է Նյու Հեմփշիր նահանգի Պորտսմութ քաղաքում, մինչև 1963 թվականին նրա հայրը, որը պետծառայող է աշխատել, ընտանիքը տեղափոխել է Գուամ ։ 16 տարեկան հասակում ընդունվել է Գուամի համալսարանը, սակայն արդեն մեկ տարի անց ամուսնացել է ԱՄՆ ռազմածովային ուժերի լեյտենանտի հետ և սկսել է մատուցողուհի աշխատել գործակատարուհու ռազմաբազաներում, որտեղ ծառայել է նրա ամուսինը։ Նրանց ամուսնությունը տևել է վեց տարի ։ Ջինը տեղափոխվել է Կալիֆոռնիա, որտեղ փորձել է աշխատել որպես հեռուստալրագրող, սակայն հաջողության չի հասել։ Հիասթափվելով՝ ավարտել է դերասանական դասընթացները և շուտով սկսել է նկարահանվել այնպիսի հեռուստասերիալներում, ինչպիսիք են «Մեթ Հյուսթոնը», «Ֆանտազիայի կղզին» և «Էլիսը» ։
Ջինը «Կենսուրախ ընկերություն» սերիալում և «The Tortellis» սփին-օֆֆում խաղացել է Լորետի Տորտելի դերը, ինչպես նաև էպիզոդիկ դեր է ունեցել «Ուրվականների որսորդներ» ֆիլմում։ Նաև հնչյունավորել է այնպիսի մուլտիպլիկացիոն սերիալներ, ինչպիսիք են «Սև թիկնոց»–ը և «Ջոնի Բրավո»–ն։ Ջինը հրավիրված աստղ է եղել բազմաթիվ ֆիլմերում և հեռուստաշոուներում, այդ թվում՝ «Աճի խնդիրներ», «Սիբիլ», «Որսորդ», «Հոլիվուդյան հրապարակներ», «Իմ երկու հայրերը» և «Հոուփ և Գլորիա»։
Ջին Քեյսեմը ունեցել է ԱՄՆ-ի արտոնագրային և ապրանքային նշանների 12 արտոնագիր մանկական մահճակալների և հովանոցների համար, որոնք թողարկել է նրա Little Miss Liberty Round Crib Company ընկերությունը ։
1980 թվականին Ջինը ամուսնացել է ամերիկացի ռադիոհաղորդավար և դերասան Քեյսի Քեյսեմի հետ (1932—2014)։ 1990 թվականին ծնվել է նրանց դուստրը՝ Լիբերթի Ջին Քեյսեմը ։
Ծանոթագրություններ
Կատեգորիա:1954 ծնունդներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:Ամերիկացի կինոդերասանուհիներ
Գոդունովկա (կայարան, Ուգրանսկի շրջան)
Գոդունովկա (Годуновка), կայարան Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի կայարաններ Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Միրիլա
Միրիլա (Мырыла), գյուղ Ռուսաստանի Սախա-Յակուտիայի հանրապետության Չուրապչինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 507 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սախա-Յակուտիայի հանրապետության Չուրապչինսկի ուլուսի բնակավայրեր
Սենկովո (գյուղ, Կուպյանսկի շրջան)
Սենկովո (Сенькове), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1685 թվականին։
2001 թվականի տվյալներով Սենկովո գյուղում բնակվում էր 1 272 մարդ։ Բնակավայրը զբաղեցնում է 3,08 կմ² տարածք։ Բնակչության խտությունը կազմում էր 412,99 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1685 թվականին հիմնադրված բնակավայրեր
Հայաստանի երաժշտական ընկերություն
Հայաստանի երաժշտական ընկերություն, երաժշտական ընկերություն Երևանում, հիմնադրվել է 1958 թվականին։ Միավորում է հանրապետության երգչախմբային արվեստի գործիչներին (կոմպոզիտորներ, խմբավարներ, երգիչներ) և ինքնագործ ու մասնագիտական երգչախմբերի անդամներին։
Հիմնվել է 1958 թվականին։ Բարձրագույն ղեկավար մարմինը համագումարն է (առաջինը՝ 1962 թվականին), գործադիրը՝ վարչության նախագահությունը։ Նպաստում է սովետահայ խմբերգային արվեստի մասսայականացմանը, երգչախմբերի կազմակերպմանն ու կատարելագործմանը, դպրոցներում երգեցողության դասավանդման բարելավմանը, կազմակերպում երգի տոներ, ստեղծագործական և կատարողական մրցույթներ և այլն։ Միավորում է 7 պրոֆեսիոնալ, 64 ինքնագործ և 300 մանկական երգչախումբ։
Բաժանմունքներ ունի Լենինականում, Կիրովականում, էջմիածնում, Դիլիջանում և այլ վայրերում։ Ընկերությանը կից գործում են մանկական, երգչախումբ, երաժշտական ստուդիա և հայ խմբերգային արվեստի տունը Երևանում։ 1986 թվականին ուներ 12․300 անդամ։
Պատմություն
Կազմակերպվել է Երևանում, 1987 թվականին՝ Հայաստանի երգչախմբային ընկերության հիման վրա, որը հիմնադրվել էր 1958 թվականին և միավորում էր հանրապետության երգչախմբային արվեստի գործիչներին, օժանդակում երգչախմբերի ստեղծմանն ու կատարելագործմանը, խմբերգային գրականության բազմացմանը, սեմինարների, երգի տոների, մրցույթների անցկացմանը։ 1996 թվականից Երգչախմբային ընկերությունը վերանվանվել է երաժշտականի։
Նախագահներ, անդամներ
Երգչախմբային ընկերության հիմնադիրներից էին՝
Հասցե
Հայաստանի երաժշտական ընկերությունը գտնվում է Երևանի կենտրոնում՝ Սայաթ-Նովա փողոցի 15 հասցեում։
Ծանոթագրություններ
Կատեգորիա:Հայկական երաժշտական ընկերություններ Կատեգորիա:1958 հիմնադրումներ Հայաստանում
Դիամանտե
Դիամանտե (Diamante), կոմունա Իտալիայում, Կալաբրիա մարզում՝ Կոզենցա գավառում ։
Բնակչությունը կազմում է 5091 մարդ, բնակչության խտությունը կազմում է 462 մարդ/կմ²։ Զբաղեցնում է 11 կմ² մակերես տարածք։ Փոստային ինդեքսն է՝ 87023։ Հեռախոսային կոդը՝ (+39) 0985։
Ծանոթագրություններ
Կատեգորիա:Իտալիայի բնակավայրեր
Գարեգին Շիշմանյան
Գարեգին Շիշմանյան, (Гарегин Шишманян, ), բուլղարահայ հասարակական գործիչ և լուսավորիչ։
Կենսագրություն
Ծնվել է 1850 թվականին Կոստանդնուպոլսում, քահանա Մագակիա Շիշմանյանի ընտանիքում։ Նրա ծննդից հետո ընտանիքը տեղափոխվել է Պլովդիվ։ 1864 թվականից նրա հայրը Վարդանյան նախակրթարանում մի քանի առարկա է դասավանդել։ Գարեգինը շարունակել է հոր մանկավարժական գործունեությունը Պլովդիվում և Բուլղարիայի այլ հայկական բնակավայրերում։ 1884-1898 թվականներին եղել է Վարդանյան նախակրթարանի տնօրեն։ Մահացել է 1901 թվականին Պլովդիվում ։
Սուրբ Սարգիս եկեղեցի (Կուբանի Սլավյանսկ)
Սուրբ Սարգիս եկեղեցի (Սուրբ Սարգիս եկեղեցի, Сурб Саргис екегхеци), հայ առաքելական եկեղեցի Կուբանի Սլավյանսկում։
Թատերախոս
Թատերախոս ( Théâtrophone ), Կլեմենտ Ադերի ստեղծած համակարգն է օպերայի և թատերական ներկայացումների հեռախոսով ստերեո հեռարձակման համար ։ Այն առաջին անգամ ներկայացվել է Փարիզում 1881 թվականին։ Թատերախոսի արտադրությունը և ծառայությունը շարունակաբար գործել է Փարիզում 1890-1932 թվականներին՝ համերգներ, եկեղեցական ծառայություններ և հրատապ լուրեր հաղորդելու համար։ Մեծ Բրիտանիայում հայտնի դարձել 1895 թվականին «էլեկտրաֆոն» (Electrophone) անվամբ, որը հիմնականում օգտագործվել է 1910-ականներին և մեծ հաջողություն ունեցել։
Սուրբ Սարգիս եկեղեցի (Կուբանի Սլավյանսկ)
Պատմություն
2002 թվականին հայկական մշակույթի և հոգաբարձուների խորհուրդը խնդրանքով դիմել է Սլավյանսկի շրջանի վարչությանը, որպեսզի տրամադրվի հողատարածք՝ եկեղեցի կառուցելու համար։ Հողատարածքը հատկացվել է Շահումյան փողոցի հայաբնակ հատվածում ։
Թատերախոս
Պատմություն
Թատերախոսը առաջին անգամ ներկայացրել է Կլեման Ադերը 1881 թվականին Փարիզում կայացած Էլեկտրաէներգիայի միջազգային ցուցահանդեսում։ Համակարգի հանդիսավոր ներկայացմանը ներկա է եղել Ֆրանսիայի նախագահ Ժյուլ Գրևին։ Երկակի ստերեոֆոնիկ ձայն ստանալու համար Ադերը դասավորել էր 80 հեռախոսային հաղորդիչներ բեմի դիմաց ։ Սա առաջին երկու ալիքով աուդիո համակարգն էր և բաղկացած էր մի շարք հեռախոսային հաղորդիչներից, որոնք տեղադրված էին Փարիզի օպերայի բեմին կից և հաղորդալարերով  միացված էին Փարիզի Էլեկտրական ցուցահանդեսի սենյակների համակարգին, որտեղ այցելուները օգտագործելով երկու ականջակալ կարող էին ստերեո լսել Կոմեդի Ֆրանսեզի և օպերային ներկայացումները; Օպերան գտնվում էր ընդունման վայրից ավելի քան երկու կիլոմետր հեռավորության վրա ։ 1881 թվականի նոյեմբերի 11-ով թվագրված գրառման մեջ Վիկտոր Հյուգոն նկարագրում է թատերախոսից օգտվելու իր առաջին և հաճելի փորձը  ։
Սուրբ Սարգիս եկեղեցի (Կուբանի Սլավյանսկ)
Պատմություն
Սլավյանսկի շրջանի ղեկավարների և սլավոնական-կազակական հասարակության պարագլուխ Վլադիմիր Գոնչարովի խոսքերով եկեղեցու համար տրամադրվող հողատարածքը և կառուցման թույլտվությունը տրվել է միանգամից։ Սուրբ Սարգիս եկեղեցին կառուցվել է մեկ տարվա ընթացքում և դարձել ոչ միայն կրոնական, այլ նաև մշակութային կենտրոն, որն իր շուրջն է համախմբել տեղի հայ հասարակությանը ։
Թատերախոս
Պատմություն
1884 թվականին Պորտուգալիայի թագավոր Լուիս I-ը, երբ չի կարողացել ներկա լինել օպերային ներկայացմանը, որոշել է օգտվել այդ համակարգից։ Edison Gower Bell ընկերության տնօրենը, ով պատասխանատու էր թատերախոսի տեղադրման համար, հետագայում պարգևատրվել է Քրիստոսի զինվորական շքանշանով ։
Թատերախոսի տեխնոլոգիան հասանելի է դարձել Բելգիայում 1884 թվականին, իսկ Լիսաբոնում 1885 թվականին։ Շվեդիայում օպերային ներկայացման առաջին հեռախոսային հաղորդումը տեղի է ունեցել 1887 թվականի մայիսին Ստոկհոլմում։ Բրիտանացի գրող Ուիդան «Մասարենես» վեպում (1897) կին հերոսուհուն նկարագրում է որպես «Աշխարհի ժամանակակից կին։ Զրահի պես թանկ և թատերախոսի պես բարդ» ։
Սուրբ Սարգիս եկեղեցի (Կուբանի Սլավյանսկ)
Պատմություն
Սլավյանսկի շրջանում հայկական սփյուքը ռուսներից և ուկրաինացիներից հետո երրորդն է։ Ամեն տարի շուրջ երեք հազար այցելու գալիս է Սուրբ Սարգիս՝ մասնակցելու պատարագի ։
Խաչքար՝ նվիրված 1915 թվականի Հայոց ցեղասպանության զոհերի հիշատակին
Խաչքարի հանդիսավոր բացման արարողությունը տեղի է ունեցել հունիսի 12-ին, որը նվիրվել է Հայոց ցեղասպանության զոհերի հիշատակին։ Ինչպես հաղորդել է Ռուսաստանի հայերի «Երկրամաս» թերթի տեղեկատվական կենտրոնը, խաչքարի բացման և օծման արարողությունը սկզբնապես պլանավորված է եղել կատարել ապրիլի 24-ին՝ նվիրված Հայոց ցեղասպանության զոհերի հիշատակի օրվան։ Սակայն տրանսպորտի տեխնիկական դժվարությունների պատճառով (մեկուկես տոննանոց տուֆակերտ խաչքարը պատրաստվել է Հայաստանում) խաչքարի բացման տոնակատարությունը տեղափոխվել է հունիսի 12-ը։ Խաչքարը պատրաստվել է եկեղեցու խաչեղբայր Օնիկ Վարդանյանի միջոցներով։
Թատերախոս
Ծառայություն
Ֆրանսիացի գրող Մարսել Պրուստը թատերախոսի երկրպագու է եղել, ինչն ակնհայտ է նրա նամակագրությունից։ Ծառայությանը բաժանորդագրվել է 1911 թվականին ։
Սուրբ Սարգիս եկեղեցի (Կուբանի Սլավյանսկ)
Խաչքար՝ նվիրված 1915 թվականի Հայոց ցեղասպանության զոհերի հիշատակին
Խաչքարի բացման արարողությունից հետո, որն անց է կացվել Հարավային Ռուսաստանի Հայոց թեմի առաջնորդի՝ եպիսկոպոս Մովսես Մաթևոսյանի կողմից, հանպատրաստից տեղի է ունեցել ցույց, որի ժամանակ Կուբանի Սլավյանսկ քաղաքի և թաղային վարչակազմի ղեկավարները դատապարտել են Հայոց ցեղասպանությունը։ Միջոցառումը ավարտվել է համերգով, որի ընթացքում ելույթ են ունեցել «Արին-Բերդ» ժողովրդական պարային համույթը (Կրասնոդար), «Անի» պարային համույթը (Կուբանի Սլավյանսկ) և այլ համույթներ ու մենակատարներ։
Թատերախոս
Ծառայություն
Բազմաթիվ տեխնոլոգիական բարելավումներ են աստիճանաբար կատարվել  թատերախոսի համակարգում։ Բրաունի հեռախոսային ռելեն, որը հայտնագործվել է 1913 թվականին, հետաքրքիր արդյունքներ է տվել հոսանքի ուժեղացման առումով ։
Սուրբ Սարգիս եկեղեցի (Կուբանի Սլավյանսկ)
Արդի վիճակ
Յուրաքանչյուր տարի տեղի՝ նյութապես ապահովված հայերից ընտրվում է խաչեղբայր, որը հետևում է եկեղեցու խնամքին ու բարեկարգում է այն։ Ամեն տարի ապրիլի 24-ին եկեղեցում տեղի է ունենում պատարագ՝ նվիրված Հայոց ցեղասպանության զոհերի հիշատակին, որին մասնակցում են տեղաբնակ հայեր և կազակներ։
Թատերախոս
Ծառայություն
Թատերախոսը վերջիվերջո իր տեղը զիջել է աճող ժողովրդականության ստացող ռադիոհաղորդումներին և ֆոնոգրաֆին։ 1932 թվականին «Թատերախոս» ընկերությունը դադարեցրել է իր գործունեությունը ։
Սուրբ Սարգիս եկեղեցի (Կուբանի Սլավյանսկ)
Կիրակնօրյա դպրոց
Եկեղեցուն կից գործում է հայկական կիրակնօրյա դպրոց։ Ինչպես ծանուցում է Ռուսաստանի հայերի «Երկրամաս» թերթի տեղեկատվական կենտրոնը, Կուբանի Սլավյանսկի հայ համայնքի գոյության ընթացքում հայոց լեզվի ուսուցումը կազմակերպելու փորձը առաջինը չէր, սակայն նախկին նախաձեռնությունները հաջողությամբ չեն պսակվել։ Ըստ Սլավյանսկի շրջանի հայ համայնքի մշակույթի նախարար Ռաֆայել Կակոյանի կարծիքի՝ անհաջողության գործում մեծ դեր է խաղացել կազմակերպիչների փորձի պակասը, ինչպես նաև՝ համապատասխան դասագրքերի և մեթոդական ձեռնարկների բացակայությունը։
Թատերախոս
Ծանոթագրություններ
Կատեգորիա:Ֆրանսիայի մշակույթ Կատեգորիա:Թատրոնի պատմություն Կատեգորիա:Ներկայացուցչական արվեստ Կատեգորիա:Երաժշտական լրատվամիջոցներ Կատեգորիա:Հեռախոսակապ Կատեգորիա:Լրատվամիջոցների պատմություն
Սուրբ Սարգիս եկեղեցի (Կուբանի Սլավյանսկ)
Կիրակնօրյա դպրոց
Հայ համայնքի մշակույթի ղեկավարները կիրակնօրյա դպրոցի հերթական փորձի կազմակերպմանն ավելի լուրջ են վերաբերվել։ Ինչպես նշում է Կակոյանը, հասարակությունը կապեր է պահպանում Հայաստանի Հանրապետության կրթության և գիտության նախարարության հետ, որից ակնկալվում է օգնություն՝ անհրաժեշտ դասագրքերի ձեռք բերման գործում։ Ծնողները ևս հետաքրքրված են նրանով, որ իրենց երեխաները տիրապետեն մայրենի լեզվին։
Մոդուս վիվենդի
Մոդուս վիվենդի (Modus vivendi), լատիներեն արտահայտություն, որը նշանակում է համաձայնություն հակադարձ տեսակետներով կողմերի միջև, երբ նրանք համաձայնում են չհամաձայնել՝ համաձայնություն անհամաձայնության պայմաններում։
Modus նշանակում է ձև, ուղի, եղանակ։ Vivendi (՝ ապրել բառից) նշանակում է ապրելը, կեցություն։ Միասին՝ ապրելու եղանակ (կենսաձև, կենսակերպ, կացութաձև), ինչը նշանակում է փոխհամաձայնություն վիճարկող կողմերի միջև, որը թույլ է տալիս շարունակել կյանքը։
Քաղաքականության մեջ
Քաղաքական հարաբերություններում մոդուս վիվենդին սովորաբար նշանակում է ոչ պաշտոնական և ժամանակավոր համաձայնություն։ Օրինակ, երբ երկու կողմերը, չնայած քաղաքական, պատմական կամ մշակութային անհամապատասխանությանը, վիճելի տարածքների շուրջ հասնում են մոդուս վիվենդիի, հաստատվում է նրանց տարբերությունների հարմարեցում անկանխատեսելի հանգամանքների համար։ Տերմինն այս իմաստով որպես քաղաքական փիլիսոփայության հիմնաքար օգտագործել է Ջոն Գրեյը։
Դիվանագիտության մեջ
Դիվանագիտական առումով մոդուս վիվենդին ավելի հարատև ու մանրակրկիտ բնույթի համաձայնագրով (պայմանագրով) փոխարինվելու համար նախատեսված ժամանակավոր կամ նախնական բնույթի միջազգային համաձայնագիր արձանագրող գործիք է։ Այն սովորաբար կատարվում է ոչ պաշտոնական ճանապարհով, ուստի երբեք չի պահանջում օրենսդրական վավերացում ։ Ընդհանրապես զինադադարը և կապիտուլյացիայի գործիքները համարվում են մոդուս վիվենդի։
Հետաքրքիր փաստեր
1961 թ. Իրաքից Քուվեյթի անկախանալուց հետո, Իրաքը պնդում էր, որ այն հանդիսանում է իր տարածքը։ Սակայն Մեծ Բրիտանիայի միջամտությունից հետո, Իրաքը զիջեց և պաշտոնապես ճանաչեց Քուվեյթի անկախությունը՝ հաստատելով մոդուս վիվենդի։
Սուրբ Սարգիս եկեղեցի (Կուբանի Սլավյանսկ)
Ծանոթագրություններ
Կատեգորիա:Ռուսաստանի հայկական եկեղեցիներ Կատեգորիա:21-րդ դարի հայկական վանքեր և եկեղեցիներ
Պուրիտաններ (օպերա)
Պուրիտաններ (I puritani), Վինչենցո Բելլինիի օպերա երեք գործողությամբ, իտալացի երգահանի վերջին ավարտված ստեղծագործությունը։ Իտալերեն լիբրետտոն Կարլո Պեպոլիի՝ ֆրանսիացի դրամատուրգներ Ժակ-Ֆրանսուա Անսելոյի և Ժոզեֆ-Քսավիեր Սանտինի «Կլորգլխանիներն ու կավալերները» պիեսի հիման վրա։ Առաջնախաղը կայացել է 1835 թ. հունվարի 25-ին Փարիզի «Իտալական թատրոնում»։ Դասվում է Բելլինիի լավագույն ստեղծագործությունների թվին, այսօր էլ պարբերաբար բեմադրվում է հայտնի օպերային թատրոններում։
Կատեգորիա:1835 բեմադրվածներ Կատեգորիա:Իտալերեն օպերաներ
Պետրո-Իվանովսկի գյուղական խորհուրդ (Խարկովի մարզ)
Պետրո-Իվանովսկի գյուղական խորհուրդ  (Петро-Іванівська сільська рада), Ուկրաինայի Խարկովի մարզի Դվուրեչանսկի շրջանում ։
2001 թվականի տվյալներով Պետրո-Իվանովսկի գյուղական խորհրդում բնակվում էր 803 մարդ։ Բնակավայրը զբաղեցնում է 52.64 կմ² տարածք։ Բնակչության խտությունը կազմում էր 15.26 մարդ/կմ²։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1943 թվականին հիմնադրված բնակավայրեր
Կանադական ամբիոն
Կանադական ամբիոն (Canadian Tribune), կանադական շաբաթաթերթ։ Հանդիսացել է Կանադայի Կոմկուսի (ԿԿԿ) կենտրոնական թերթը։ Առաջին անգամ լույս է տեսել 1940 թվականին, Տորոնտոյում (Օնտարիո նահանգ)։
Օգտվել է ԱՊՆ-ի ծառայություններից։ 1947 թվականի մայիս-նոյեմբեր ամիսներին լույս է տեսել «Դեյլի տրիբյուն» (Daily Tribune) անունով։
Կատեգորիա:Կանադայի շաբաթաթերթեր
Թալիաֆերո շրջան (Ջորջիա)
Թալիաֆերո շրջան (Taliaferro County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 505 կմ² է, բնակչությունը՝ 2.077 մարդ (2010 թ. տվյալներով)։ Շրջկենտրոնն է Քրոուֆորդվիլ բնակավայրը։ Կազմավորվել է 1825 թ.։
Կատեգորիա:Ջորջիայի շրջաններ
Վոյնիցա (գյուղ, Լոկաչինի շրջան)
Վոյնիցա (Війниця), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1542 թվականին։
2001 թվականի տվյալներով Վոյնիցա գյուղում բնակվում էր 298 մարդ։ Բնակավայրը զբաղեցնում է 0,4 կմ² տարածք։ Բնակչության խտությունը կազմում էր 745 մարդ/կմ²։
Ալյոշա (ֆիլմ, 1980)
«Ալյոշա» («Алёша»), խորհրդային գեղարվեստական ֆիլմ, որը նկարահանել է ռեժիսոր Վիկտոր Օբուխովը Սվերդլովսկի կինեստուդիայում ։
Սյուժե
Մանկավարժական ինստիտուտն ավարտելուց հետո Ալյոշա Խրոմովն աշխատանքի է ուղարկվում իրեն անծանոթ քաղաք։ Այնտեղ նրան սպասում է Նոր թիմ, աշխատանքի առաջին փորձեր ... Սակայն քաղքենիական բամբասանքները չեն կոտրում գրականության երիտասարդ ուսուցչին։ Ժամանակն անցում է, և անծանոթ քաղաքը դառնում է հարազատ։
Արտաքին հղումներ
Կատեգորիա:Բնօրինակում անաղբյուր հոդվածներ
Մի վստահիր 23-րդ բնակարանի ք-ծին
«Մի վստահիր 23-րդ բնակարանի ք-ծին» (Don't Trust the B in Apartment 23), ամերիկյան կատակերգական հեռուստասերիալ, որը ստեղծել է Նահնաթչկա Քանին, այն հեռարձակվել Է ABC հեռուստաալիքով 2012 թվականի ապրիլի 11-ից մինչև 2013 թվականի հունվարի 15-ը ։
2012 թվականի մայիսի 11-ին ABC-ն սերիալը երկարացրել է երկրորդ եթերաշրջանի համար ։ Երկրորդ եթերաշրջանի վարկանիշներն այնքան էլ բարձր չեն եղել երեքշաբթի շոուի տեղափոխության պատճառով և 2013 թվականի հունվարին հեռուստաալիքը սերիալը հանել է եթերից և փակել է այն ։ Մնացած սերիաները թողարկվել են 2014 թվականի հուլիսի 19-ից մինչև սեպտեմբերի 6-ը, Logo հեռուստաալիքով ։
Սյուժե
Սերիալը պատմում է երկու բոլորովին տարբեր երիտասարդ կանանց կյանքի մասին, որոնք Նյու Յորքի բնակարանում հարևաններ են։
Սերիաներ
Բոլոր սերիաները ավարտվում են «...23-րդ բնակարանում» բառերով։
Քննադատների գնահատական
2011 թվականի հունիսին, նախքան պաշտոնական պրեմիերան, հեռուստասերիալը դարձել է «Հեռուստատեսային քննադատների ընտրություն» ամենամյա մրցանակի ութ դափնեկիրներից մեկը «Առավել հետաքրքիր նոր շոու» անվանակարգում ։
Պիլոտային սերիան դրական արձագանքներ է ստացել քննադատների կողմից՝ 100-ից 71-ը Metacritic-ում ։
Արտաքին հղումներ
Կատեգորիա:Ամերիկյան սիթքոմներ Կատեգորիա:Անգլերեն հեռուստասերիալներ Կատեգորիա:2010-ականների ամերիկյան հեռուստասերիալներ
Ստելլա Աբիդ
Ստելլա Պիարի Աբիդ, Տրինիդադ և Տոբագոյում աշխատող նախկին հանրային բժիշկ։ Նա բժիշկ է եղել Սան Ֆերնանդոյում և բժշկական ղեկավար՝ Հարավային Տրինիդադի դպրոցներում։ Նա առաջին կին բժիշկն էր Ինդո-Տրինիդադում։
Վաղ կյանք և կրթություն
Ստելլան Քլարենս Քարմայքլ Աբիդի դուստրն էր, որը Չարլիվիլում հնդկացիների կանադական առաքելության դպրոցի տնօրենն էր և օրենսդիր խորհրդի անդամ ։ Աղջկա մայրը մահացել էր, երբ նա դեռ մանկահասակ էր ։ Ստելլան կրթություն է ստացել Սան Ֆերնանդոյի Նապարիմի օրիորդաց միջնակարգ դպրոցում, որտեղ եղել է առաջին աշակերտը, որը պարգևատրվել է Քեմբրիջի պատանեկան հավաստագրով և հետո Սուրբ Հովսեփի վանքում՝ Պորտ օֆ Սփեյնում ։ Հրաժարվելով իր տատիկի կողմից կազմակերպված ամուսնությունից՝ Աբիդը ստանձնել է դպրոցի ուսուցչուհու մասնագիտությունըը ։
Ոգեշնչված Ռոզալի Սանովարի՝ առաջին Ինդո-տրինիդադցի բուժքույր դարձած կնոջ պատմությամբ, Աբիդը քույրական գործի ուսուցման դիմում է ներկայացրել։ Ի պատասխան՝ հայրը նրան առաջարկել է բժիշկ դառնալ։ Երբ աղջիկը դիմել է Տրինիդադի Պրեսբիտերական եկեղեցու ղեկավարին, որպեսզի նրան ուղարկեն Կանադա՝ բժշկություն սովորելու համար, նրան ասել են. «Հնդիկ աղջիկները բարոյապես թույլ են և չեն կարողանա դիմանալ նման ճնշմանը»։ «Այդ հնդկացիներից մեկը» չլինելու խոստումը վերցնելով՝ հայրը Ստելլային Կանադա է ուղարկել ։ Նա Տորոնտոյի համալսարանում ստացել է բժշկական դոկտորի աստիճան և հավաստագիր է ստացել ։
Կարիերա
Աբիդը համարվում է առաջին Ինդո-տրինիդադցի կինը, որը բժիշկ է դարձել ։ Նա Սան Ֆերնանդոյիբաննակում ծառայել է որպես բժշկական սպա և բժշկական տեսուչ Հարավային Տրինիդադի դպրոցներում ։ Մասնագիտացել է հանրային առողջապահության ոլորտում և նկատել, որ առաջին հերթին բուժում է հարկավոր վարակիչ հիվանդությունների համար ։ Ակտիվորեն մասնակցել է անկիլոստոմներին արմատախիլ անելու աշխատանքներին։ 1954 և 1979 թվականներին Տրինիդադում և Տոբագոյում դեղին տենդի բռնկումները կանխելու համար ջանք չի խնայել ։
Անձնական կյանք
Աբիդի և լեյբորիստական առաջնորդ Ադրիան Քոլա Ռիենզիի ամուսնության արդյունքում ծնվել են նրանց երեխաները, սակայն ամուսնալուծությունից հետո երեխաները մնացել են Կանադայում և կրել են հոր ազգանունը ։
Պատվավոր կոչումներ և պարգևներ
Աբիդը 1988 թվականին պարգևատրվել է Չակոնիայի ոսկե մեդալով, 1971 թվականին պետությանը մատուցած ծառայությունների համար ոսկե մեդալով ։ 1980 թվականին նրան պատկերել են Տրինիդադի և Տոբագոյի թողարկած նամականիշերի վրա ։
Սինիխա
Սինիխա (Синиха), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1650 թվականին։
2001 թվականի տվյալներով Սինիխա գյուղում բնակվում էր 304 մարդ։ Բնակավայրը զբաղեցնում է 1416 կմ² տարածք։ Բնակչության խտությունը կազմում էր 214,69 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Պեսկովսկի գյուղական խորհուրդ (Խարկովի մարզ)
Պեսկովսկի գյուղական խորհուրդ  (Пісківська сільська рада), Ուկրաինայի Խարկովի մարզի Դվուրեչանսկի շրջանում ։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1943 թվականին հիմնադրված բնակավայրեր
Միրնի (գյուղ, Բլագովարսկի շրջան)
Բնակչությունը 2009 թվականին գրանցված տվյալներով կազմում էր 1102 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր Կատեգորիա:1960 թվականին հիմնադրված բնակավայրեր
Չուն Հո
Մինչ դեբյուտը
Առաջին անգամ Չունհոն հանրության առաջ հայտնվեց 2006 թվականին Superstar Survival-ում։ Շոուին ներկա էին 10 պատանի մրցակիցներ, ամեն շաբաթ մեկ մասնակցի դուրս էին մղում պայքարից և վերջում թողնելով միայն երեքին։ Շոուն նման է Survivor-ին։ Չունհոն JYP Entertainment հետ պայմանագիր է կնքել մրցույթում հաղթելուց հետո։ «2PM»-ի ապագա անդամներ Թե Քեն և Չան Սոն նույնպես մրցակցել են։
Աղբյուրներ
Կատեգորիա:Հարավկորեացի երգիչներ Կատեգորիա:Հարավկորեացի կինոդերասաններ Կատեգորիա:Հարավկորեացի դերասաններ Կատեգորիա:Հարավկորեացի կոմպոզիտորներ Կատեգորիա:Հարավկորեացի պարողներ
Ալեքսանդր Բագդոև
Ալեքսանդր Գեորգիի Բագդոև, հայ մեխանիկոս։ Ֆիզմաթ գիտությունների դոկտոր (1972), պրոֆեսոր (1993)։ ՀՀ ԳԱԱ թղթակից անդամ (2000) : Մեխանիկայի բնագավառի գիտնական։
Կենսագրություն
Ալեքսանդր Բագդոևը ծնվել է 1933 թվականի հուլիսի 9-ին, Թբիլիսի քաղաքում։ 1950-1955 թվականներին սովորել է Մոսկվայի պետական համալսարանի մեխանիկամաթեմատիկական ֆակուլտետում։ 1955-1958 թվականներին եղել է Մոսկվայի պետական համալսարանի «Ալիքային և գազային դինամիկա» ամբիոնի ասպիրանտ։ 1958 թվականին պաշտպանել է թեկնածուական ատենախոսություն, որը նվիրված էր սեղմվող հեղուկում հարվածային ալիքների վերաբերյալ խնդիրների լուծմանը (ՄՊՀ, ատենախոսության ղեկավար` «Ալիքային և գազային դինամիկա» ամբիոնի պրոֆեսոր Ա. Յա. Սագոմոնյան)։ Թեկնածուական ատենախոսության պաշտպանությունից հետո Բագդոևն աշխատել է ՀԽՍՀ ԳԱ մաթեմատիկայի և մեխանիկայի ինստիտուտում, 1971 թվականից` մեխանիկայի ինստիտուտում, 1972 թվականին պաշտպանել է դոկտորական ատենախոսություն՝ նվիրված էր գծային և ոչ գծային ալիքների եզակիությունների որոշման խնդիրներին ։ 1993 թվականին նրան շնորհվել է պրոֆեսորի կոչում։ 2000 թվականին ընտրվել է ՀՀ ԳԱԱ թղթակից անդամ։ Դասավանդել է ՀՀ տարբեր բուհերում։ Գորիսի պետական համալսարանում ստեղծել է ինքնատիպ գիտական դպրոց։
Բագդոևի գիտական հետաքրքրությունները դուրս են գալիս դեֆորմացվող պինդ մարմնի մեխանիկայի հարցերի շրջանակներից։ 5 մենագրության և ավելի քան 400 գիտական հոդվածի հեղինակ է։ Նրա ղեկավարությամբ իրենց ատենախոսություններն են պաշտպանել գիտությունների 17 թեկնածու և 4 դոկտոր։ Մեխանիկայում նրա ձեռքբերումը դիֆրակցիայի և ակուստիկայի առկայությամբ երկչափ ալիքային խնդիրներում Պուանկարե-Լայտխիլ-Գո մեթոդի ընդհանրացումն է։ Բագդոևն իր աշակերտների հետ համատեղ ուսումնասիրել է թվային և անալիտիկ զարգացումներով գծային, ոչ գծային, եռաչափ, կապակցված դաշտերում ալիքների տարածման, ինչպես նաև տարածական մեթոդով մագնիսական սալերի տատանման վերաբերյալ խնդիրների լուծումը։
Բագդոևը հետաքրքրվել է նաև փիլիսոփայական և էթիկական պրակտիկ հարցերով։ Վաղ տարիքի քնարական բանաստեղծություններից բացի արդեն հասուն տարիքում գրել է 3 պատմափիլիսոփայական բնույթի օդա, որոնք արտացոլում են 20-րդ դարի վերջի և 21-րդ դարի սկզբի մտածողների ձգտումները։ Այդ հետազոտությունների արդյունքները տպագրված են հանրամատչելի և գիտական գրականությունում ։
Ծանոթագրություններ
Կատեգորիա:Հայ մեխանիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:ՀՀ ԳԱԱ թղթակից անդամներ Կատեգորիա:Մոսկվայի պետական համալսարանի շրջանավարտներ Կատեգորիա:Հայ գիտնականներ Կատեգորիա:Հայ պրոֆեսորներ
Թատնոլ շրջան (Ջորջիա)
Թատնոլ շրջան (Tattnall County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.254 կմ² է, բնակչությունը՝ 22.305 մարդ (2010 թ. տվյալներով)։ Շրջկենտրոնն է Ռեյդսվիլ բնակավայրը։ Կազմավորվել է 1801 թ.։
Կատեգորիա:Ջորջիայի շրջաններ
Թեյլոր Կիտչ
Թեյլոր Կիտչ (Taylor Kitsch, ), կանադացի դերասան է և մոդել։
Կենսագրություն
Թեյլոր Կիտչը ծնվել է 1981 թ.-ի ապրիլի 8-ին Կելոունայում։ Նա ունի 2 մեծ եղբայր և 2 փոքր քույր։ Փոքր ժամանակ նա ցանկանում էր դառնալ պրոֆեսիոնալ հոկեյիստ, խաղացել է բրիտանական «BCHL» խմբում։ Ծնկի վնասվածքի պատճառով դադարեցրել է հոկեյիստի կարիերան։ 2002 թ.-ին նա տեղափոխվել է Նյու Յորք։
Կիտչը ֆիլմերի ասպարեզում հանդես է գալիս 2006 թ.-ից։ Նրա առաջին դերերից է եղել ֆուտբոլիստի դերը՝ «Գիշերային հինգշաբթու կրակները» ֆիլմում։ Դրանից հետո նրան հրավիրել են խաղալու «Գործարք սատանայի հետ» ֆիլմում, որում նա խաղացել է գլխավոր դերերից մեկը։ 2008 թ.-ի փետրվարին նա կնքել է պայմանագիր «Իքս մարդիկ» ֆիլմում Գամբիտայի դերի համար։ 2010 թ.-ին նա խաղացել է «Խենթերի ակումբ» ֆիլմում։
Ծանոթագրություններ
Կատեգորիա:Կանադացի դերասաններ Կատեգորիա:Կանադացի ռեժիսորներ Կատեգորիա:Կանադացի սցենարիստներ Կատեգորիա:Կանադացի մոդելներ Կատեգորիա:Կանադացի կինոդերասաններ Կատեգորիա:Կանադացի հեռուստատեսային դերասաններ Կատեգորիա:Կանադացի կինոռեժիսորներ
Միրնի (գյուղ, Կլետնյանսկի շրջան)
Բնակչությունը 2010 թվականին գրանցված տվյալներով կազմում էր 672 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բրյանսկի մարզի Կլետնյանսկի շրջանի բնակավայրեր
Նիդերշեֆոլսայմ
Նիդերշեֆոլսայմ (Niederschaeffolsheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 1374 մարդ, բնակչության խտությունը` 220.19 մարդ/կմ²։ Բնակավայրը զբաղեցնում է 6.24 կմ² տարածք։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 21 կմ հյուսիս։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 853 աշխատունակ (15-64 տարեկան) բնակիչ, որոնցից ակտիվ էին 645-ը, իսկ ոչ ակտիվները` 208։ Ակտիվության ցուցանիշը կազմում է 75,6 %։ 645 աշխատունակ մարդկանցից աշխատել է 604 անձ (332 տղամարդ և 272 կին)։ Գործազուրկ են եղել 41 անձ (20 տղամարդ և 21 կին)։ 208 անաշխատունակներից 72-ը եղել են աշակերտներ կամ ուսանողներ, 100-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Շևչենկովո (գյուղ, Կոնոտոպի շրջան)
Շևչենկովո (Шевченкове), գյուղ Ուկրաինայի Սումիի մարզի Կոնոտոպի շրջանում։ Բնակավայրը նախկինում նաև անվանվել է Գիրովկա։
Արտաքին հղումներ
Կատեգորիա:Ուկրաինայի Սումիի մարզի Կոնոտոպի շրջանի բնակավայրեր Կատեգորիա:Ուկրաինայի գյուղեր
Քեյլի Կուոկո
Գեյլի Գրիստին Կուոկո, (Kaley Christine Cuoco, .), ամերիկացի կինոդերասանուհի և հեռուստատեսային դերասանուհի։ Հայտնի է դարձել «8 հեշտ կանոններ» (8 Simple Rules) հեռուստասերիալում նկարահանվելուց հետո։ Այնուհետև նկարահանվել է «Չարմդ», «Դը Բիգ Բենգ Տեորի» հեռուստասերիալներում։
Ծանոթագրություններ
Կատեգորիա:1985 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացի երեխա դերասանուհիներ
Մոլդովական խոհանոց
Մոլդովական խոհանոց (bucătăria moldovenească, букэтэрия молдавеняскэ), մոլդովացիների ազգային խոհանոց։ Մոլդովան գտնվում է հարուստ բնական հնարավորություններով տարածաշրջանում, որտեղ աճեցվում են խաղող, մրգեր և տարատեսակ բանջարեղեն։ Մոլդովան նաև ոչխարաբուծության և թռչնաբուծության երկիր է, որն ապահովում է ազգային խոհանոցի հարստությունն ու բազմազանությունը։
Մոլդովական խոհանոցի կազմավորման վրա ազդել են հունական, թուրքական, բալկանյան, արևմտաեվրոպական, իսկ ավելի ուշ՝ ուկրաինական և ռուսական, ինչպես նաև հրեական և գերմանական խոհանոցները, այնուամենայնիվ, այն առանձնանում է իր ինքնատիպությամբ ։
Ակնարկ
Ամենաշատ ուտեստները Մոլդովայում պատրաստվում են բանջարեղենից՝ դրանք օգտագործվում են թարմ, խաշած, տապակած, թխած, լցոնած, շոգեխաշած, աղ դրած վիճակում։ Դրանց համար ավանդական են եգիպտացորենից, լոբիից, սիսեռից, բանջարեղենից՝ սմբուկից, դդմիկից, պղպեղից, գոգոշարից, պրասից, լոլիկից, կաղամբից և ծաղկակաղամբից, ինչպես նաև դդումից պատրաստված կերակրատեսակները ։
Եգիպտացորենից պատրաստվում են ձավարեղեն, ալյուր, փաթիլներ, կարագ, ոչ ալկոհոլային ըմպելիքներ և այլն։ Դեռևս 18-րդ դարի սկզբին Մոլդովայում եգիպտացորենի ալյուրից և ձավարից պատրաստում էին եգիպտացորենի շիլա, ապուրներ, թխվածքներ։ Եգիպտացորենի շիլան իրենից ներկայացնում է յուրատեսակ շիլա, որը շատ նրբահամ է և հաճելի։ Այն մատուցվում է թթվասերի, պանրի, կաթի կամ սերուցքի հետ։ Եգիպտացորենի շիլայից նաև եգիպտացորենի թխվածքաբլիթներ են պատրաստում այն կտրատելով և տապակելով յուղի կամ ճարպի մեջ։ Նախկինում սառը եգիպտացորենի շիլան հաճախ փոխարինում էր հացին, բայց դա պայմանավորված էր ավելի շատ անհրաժեշտությամբ, քան ավանդույթով, քանի որ Մոլդովայում երկար ժամանակ թխվում էր ցորենի հաց։ Պատմականորեն եգիպտացորենի շիլան գյուղացիների հիմնական սնունդն էր, սակայն վերջին տասնամյակներում այն ձեռք է բերել բարձրորակ ուտեստի կարգավիճակ և մատուցվում է բազմաթիվ ռեստորաններում։
Լոբին օգտագործում են նախուտեստներ, առաջին և երկրորդ ճաշատեսակներ պատրաստելու համար։ Բանջարեղենը հիմք է հանդիսանում մի շարք աղցանների, ձկան և մսի երկրորդ ճաշատեսակների համար։ Հում բանջարեղենը ամենից հաճախ տապակում են, շոգեխաշում, օգտագործում թխվածքաբլիթների մեջ, ավելի քիչ՝ խաշում։ Մոլդովական խոհանոցի համար ավանդական են լցոնած սմբուկները, դդմիկները, պղպեղը, լոլիկը։ Դրանք լցոնում են բանջարեղենով, ձավարեղենով և աղացած մսով և թխում թթվասերի, լոլիկի, կծու բանջարեղենային սոուսների ավելացմամբ ։
Կծու բանջարեղենից և խոտաբույսերից որպես համեմունք հիմնականում օգտագործում են պրասը (праж), նեխուրը (целинэ), ուրցը (чимбру), լյուբիստոկը (леуштян), մաղադանոսը և սամիթը։ Սննդին ավելացնում են նաև համեմունքներ, ինչպիսիք են սև և բուրավետ պղպեղը, կծու կարմիր պղպեղը, համեմը, մեխակը, դափնու տերևը, մշկընկույզը և այլն։ Լայնորեն օգտագործվում է սխտորը, որը հիմք է հանդիսանում սխտորի սոուսների, սկորդոլայի, որոնցով համեմում են ձկներով, մսով, բանջարեղենով ուտեստները։ Այդ սոուսները մատուցվում են նաև եգիպտացորենի շիլայի հետ ։
Գրեթե բոլոր բանջարեղենները նախապատրասվում են որպես պաշար հետագա օգտագործման համար։ Դրանք թթու են դրվում, աղ են դրվում և պահածոյացվում։
Մոլդովայում շատ տարածված է բրինզան՝ ոչխարի կաթից պատրաստված աղաջրի մեջ պահվող պանիրը։ Այն օգտագործվում է ինչպես բնական տեսքով, այնպես էլ որպես բանջարեղենային, ալրային, ձվային, ձկնային և մսային ուտեստների բաղադրիչ։ Բրինզան մոլդովական խոհանոցի կարևոր մասն է եղել 17-րդ դարից, երբ ոչխարաբուծությունը ակտիվորեն զարգանում էր Մոլդովական իշխանությունում ։
Մոլդովական խոհանոցում օգտագործվում են մսամթերքի բոլոր տեսակները։ Մանջան, մուսական պատրաստվում են ոչխարի մսից, պապրիկաշը, տավարի մսից միտիտեին, մենկերիկան, տոկանը, կոստիցան, կիրնեցեյը խոզի մսից, յահնիան, զամա՝ թռչնամսից։ Միտիտները նման են փոքրիկ նրբերշիկների՝ առանց թաղանթների։ Դրանք նման են ավանդական բալկանյան ճաշատեսակին՝ չեվապչիչին։ Ձկնային և մսային ազգային ուտեստները հիմնականում պատրաստվում են երկաթե ցանցի վրա, որը տեղադրվում է հաճարի, ընկույզի, հոնի շիկացած փայտածխի վրա։ Մթերքները, հատկապես եթե դրանք տապակվում են բնական տեսքով, նախապես  մարինացվում են ։
Ավանդական ալրային արտադրանքներ են համարվում մրգերի, բանջարեղենի, պանրի և ընկույզի միջուկներով կարկանդակները։ Պլասինդան կլոր և երբեմն քառակուսի ձևի հարթ թխվածք է հիշեցնում, իսկ վերտուտան բարակ խմորից ռուլետ է, որը ոլորված է պարույրաձև։ Մոլդովական մալայական կարկանդակը թխվում է տաք կաթով եփած եգիպտացորենի ալյուրից։
Մոլդովայում աճում են բազմաթիվ պտղատու ծառեր, և ընդունված է սեղանին մատուցել թարմ մրգեր՝ խնձոր, տանձ, դեղձ, ծիրան, կեռաս, խաղող, ընկույզ։ Սիրված ազգային քաղցրավենիքներից են նուգան, ժելյեն (պելտյա)՝ պատրաստված հատապտուղներից և մրգահյութերից, հալվան (ալվիցե) և շերտավոր խմորից պատրաստված տորթերն ու թխվածքաբլիթները ։
Նախուտեստներ և սառը ուտեստներ
Բանջարեղենի, մսի, ձկան և կաթնամթերքի հարուստ ընտրանին ապահովում է մոլդովական խոհանոցի խորտիկների լայն տեսականին։
Դրանցից ամենահայտնիներն են՝ Նախուտեստները համեմվում են բուսական յուղով, քացախով, թթվասերով, մայոնեզով, մուժդեյի սոուսներով, սկորդոլայայի մարինադով։ Նախուտեստներին կծու համ և բուրմունք տալու համար օգտագործվում են կծու կանաչիներ՝ լյուբիստոկ, թարխուն, մաղադանոս, սամիթ, նեխուր, անանուխ և սխտոր ։
Սառը նախուտեստներից տարածված են նաև սնկով և հավի լյարդով լցոնված ձվերը, դոնդողը, մսային և ձկնային ռուլետները։
Առաջին կերակրատեսակներ
Մոլդովական առաջին ճաշատեսակները առանձնանում են նուրբ թթու համով և կծու կանաչիների ուրցի, լյուբիստոկի, սամիթի, մաղադանոսի, թարխունի, նեխուրի, անանուխի հաճելի բուրմունքով։ Կանաչիների ճյուղերը ապուրից հանում են եփման ավարտից 5-7 րոպե առաջ։
Առաջին ճաշատեսակները մատուցվում են եգիպտացորենի շիլայով, պլացինդաներով, ոլորապտույտ ռուլետներով, բլիթներով։
Երկրորդ ճաշատեսակներ
Մոլդովական խոհանոցում երկրորդ ճաշատեսակների պատրաստման համար օգտագործվում են մի շարք մթերքներ՝ հիմնականում բանջարեղեն, միս, ձուկ, բրինզա պանիր, եգիպտացորենի ձավար և ալյուր, ցորենի ալյուր, բուսական և կենդանական ճարպեր։
Ճարպատակուցքներ Մսային ուտեստները պարտադիր պատրաստվում են բանջարեղենի կամ մրգերի հետ միասին։ Լոլիկը և լոլիկի հյութը, սալորաչիրը, սերկևիլը և խնձորը մսին ​​հատկապես նուրբ համ են հաղորդում շոգեխաշելիս։ Գրեթե բոլոր կերակրատեսակներին ավելացնում են համեմունքներ և կանաչեղեն՝ համեմի սերմեր, սև և բուրավետ պղպեղ, դափնու տերև, լյուբիստոկ, ուրց, թարխուն, նեխուր և սխտոր։ Տարածված է նաև կճուճների մեջ եփելը ։
Միսն ու ձուկը խորովվում են փայտածխի վրա, եփում և շոգեխաշում։ Տարածված են շնիցելները, անտրեկոտները, զրազները, կոտլետները, տապակած միսը, սարմալեն (կաղամբով տոլմա), տեֆտելիները։ Հաճախ կերակրատեսակները պատրաստվում են տնական թռչնամսից, նապաստակի մսից, ենթամթերքներից (լեզու, ուղեղ, լյարդ, կուրծ)։
Բազմազան են եգիպտացորենից, կարտոֆիլից, ծաղկակաղամբից, դդմիկից, տարբեր հացահատիկային կուլտուրաներից և ձվերից պատրաստված երկրորդ ճաշատեսակները։ Պատրաստվում են նաև փլավի տարբեր տեսակներ։
Ալրային և հրուշակային արտադրանքներ
Ժամանակակից մոլդավական խոհանոցում հաճախ պատրաստվում են տորթեր  ու խմորեղեն, որոնց համար որպես միջուկ են ծառայում  սովորական մրգերը, ջեմը, մարմելադը, պովիդլոն կամ ընկույզով կրեմը։ Բացի այդ, պատրաստվում են բազմատեսակ թխվածքաբլիթներ և կեքսեր։
Քաղցր կերակրատեսակներ և խմիչքներ
Մոլդովական քաղցր սեղանը հարուստ է տարբեր մրգատեսակներով՝ խաղող, խնձոր, ծիրան, սալոր, սերկևիլ, կեռաս, որոնք օգտագործվում են կոմպոտների, հյութերի, օշարակների, դոնդողի, խյուսերի պատրաստման համար։ Մոլդովայում հատկապես հայտնի են այնպիսի քաղցր ուտեստներ, ինչպիսիք են նուգան, օշարակը, հալվան (ալվիցա), սերկևիլի պաստեղը (կիտոնագե), մրգապաստեղը, սուֆլեն, գոգոշը, խիտ մրգային և հատապտղային հյութը (պելտյա)։
Փոխառված ուտեստներ
Միջնադարյան Մոլդովական իշխանությունը երկար ժամանակ եղել է Օսմանյան կայսրության վասալը, ինչը, ի թիվս այլ բաների, արտացոլվել է տեղական խոհանոցում։ Այսպես, մոլդովական խոհանոցը թուրքական ազդեցությանը պարտական ​​է գառան միսը օգտագործելու հակումով և բոլոր բալկանյան ժողովուրդներին նման շատ ուտեստների անուններով՝ գյուվեչ, մուսակա, մանջա, չորբա և այլն։ Թուրքերի շնորհիվ Մոլդովայում տարածում են գտել սնունդ պատրաստելու համար յուրահատուկ օջախները (купторь)։ Մոլդովացիները թուրքերին պարտական ​​են նաև այնպիսի արևելյան քաղցրավենտքների համար, ինչպիսիք են հալվան (альвица) և ընկույզի նուգան ։
Ռուսական կայսրության ժամանակ, իսկ ավելի ուշ՝ խորհրդային տարիներին, մոլդովական խոհանոցում ավելացան այն ուտեստները, որոնք այդ ժամանակ տարածված էին ողջ երկրում՝ օլիվիե աղցան, վինեգրետ, բորշչ, նրբաշերտեր, կարտոֆիլի յուղաբլիթներ, լցնովի կարկանդակներ, շոռակարկանդակներ, պելմեններ և այլն։ Այդ ուտեստները համարվում են մոլդովական սեղանի մշտական ​​տարրեր ։
Գինիներ
Ոչխարի մսով կերակրատեսակները սովորաբար մատուցում են սպիտակ կամ կարմիր գինիով, տավարի և թռչնի միսը՝ սպիտակ գինով։ Ծանր և կծու մսային ուտեստները մոլդովական սեղանին զուգակցվում են թունդ ալկոհոլային խմիչքների հետ։ Եթե ​​գլխավոր ուտեստը համարվում է եգիպտացորենի շիլան բրինզա պանրով, ապա սովորաբար մատուցում են կոպաժավորված կարմիր գինի։ Բանջարեղենային ուտեստներն ուղեկցվում են թեթև վարդագույն և սպիտակ գինիներով։ Քաղցր սեղանին ընդունված է խերես մատուցել։ Տոնական սեղաններին ավանդաբար մատուցվում  են կագորներ, որոնց հետ մատուցվում են ձավարով և մեղրով պատրաստված կարկանդակներ, կուլիչներ և պաստեղներ։ Դիվինը` կոնյակի մոլդավական նմանօրինակը, նույնպես հաճախ զարդարում է տոնական սեղանը։ Մոլդովական խոհանոցում գինին օգտագործվում է նաև այնպիսի հրուշակեղենների  պատրաստման համար, ինչպիսիք են տորթերը, խմորեղենը, թխվածքաբլիթները ։
Փոստային նամականիշեր
2014 թվականին Մոլդովայի փոստը թողարկել է ազգային ուտեստներ պատկերող նամականիշեր ։
Արտաքին հղումներ
Կատեգորիա:Մոլդովական խոհանոց Կատեգորիա:Ռումինական խոհանոց
(3531) Քրուիկշանկ
(3531) Քրուիկշանկ (Cruikshank), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,622365 ա. մ., առավելագույնը մոտենում է 2,2349 ա. մ. հեռավորության վրա և հեռանում 3,0098 ա. մ. ։ Արեգակի շուրջ մեկ ամբողջական պտույտ է կատարում 1551,09 երկրային օրվա ընթացքում, իր ուղեծրով շարժվելով միջինում 0,232094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,13° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դիպինիանո
Դիպինիանո (Dipignano), կոմունա Իտալիայում, Կալաբրիա մարզում՝ Կոզենցա գավառում ։
Բնակչությունը կազմում է 4364 մարդ, բնակչության խտությունը կազմում է 189 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 87045։ Հեռախոսային կոդը՝ (+39) 0984։
Կոմունայի հովանավորն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին, ինչպես նաև սուրբ նահատակ Լավերիուսը, որը հարգված է Լաուրինյանո շրջանում։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մկրտիչ Մինասյան (ճարտարապետ)
Մկրտիչ Մինասի Մինասյան, հայ ճարտարապետ, Հայաստանի Հանրապետության վաստակավոր ճարտարապետ (2009)։
Կենսագրություն
1957 թվականին ավարտել է Երևանի թիվ 17 դպրոցը, 1967 թվականին՝ Երևանի պոլիտեխնիկական ինստիտուտի ճարտարապետական բաժինը։ 1964-1980 թվականներին աշխատել է «Երևաննախագիծ» ինստիտուտում, 1980-1991 թվականներին եղել է ՀԽՍՀ Մինիստրների Խորհրդին առընթեր հուշարձանների պահպանման և օգտագործման գլխավոր վարչության պետի տեղակալ, 1991-1993 թվականներին՝ Երևանի քաղաքային խորհրդի գործկոմի նախագահի տեղակալ, Երևանի գլխավոր ճարտարապետ, քաղաքաշինության և ճարտարապետության վարչության պետ, 1993-1996 թվականներին՝ Երևանի գլխավոր ճարտարապետի տեղակալ, 1996-2001 թվականներին՝ «Երևաննախագիծ» ինստիտուտ, արվեստանոցի վարիչ։ 1992-2002 թվականներին զբաղեցրել է Հայաստանի Ճարտարապետների միության քարտուղարի պաշտոնը։ 2001-2003 թվականներին եղել է ՀՀ քաղաքաշինության նախարարության քաղաքաշինական քաղաքականության և տարածքների պլանավորման վարչության պետ։ 2002 թվականից զբաղեցնում է Հայաստանի ճարտարապետների միության նախագահի պաշտոնը։ Երևանի Ճարտարապետաշինարարական պետական ազգային համալսարանի դոցենտ է ։
Ստեղծագործական գործունեություն
Մկրտիչ Մինասյանի նախագծերով և համահեղինակությամբ Երևանում կառուցվել են՝
Ծանոթագրություններ
Կատեգորիա:1940 ծնունդներ Կատեգորիա:Հուլիսի 15 ծնունդներ Կատեգորիա:Երևան քաղաքում ծնվածներ Կատեգորիա:Հայ ճարտարապետներ Կատեգորիա:ՀՀ վաստակավոր ճարտարապետներ Կատեգորիա:ՀՊՃՀ շրջանավարտներ
Ռոյ Անդերսոն
Ռոյ Անդերսոնը (Roy Andersson, ), շվեդ կինոռեժիսոր և պրոդյուսեր։ Հեղինակ է 5 լիամետրաժ գեղարվեստական ֆիլմի, մի քանի կարճամետրաժ ֆիլմերի և շուրջ 300 գովազդային հոլովակների։ Նրա ամենահայտնի ֆիլմերից է Շվեդական սիրո պատմությունը (1970) և «Ապրելու եռագրությունը», որն ընդգրկում է «Երգեր երկրորդ հարկից» (2000), «Դու ապրում ես» (2007) և «Աղավնին նստել է ճյուղին և մտածում է գոյության մասին» (2014) ֆիլմերը։ «Երգեր երկրորդ հարկից» ֆիլմը շատ ավելի, քան մյուսները բնորոշում է Անդերսոնի ոճը՝ երկար կադրեր, աբսուրդիզմի ու կոմեդիայի միախառնում, Ֆեդերիկո Ֆելինիի ֆիլմերին բնորոշ գրոտեսկ ու շվեդական մշակույթի բաղադրիչներ։ Ռոյ Անդերսոնն ունի իր սեփական պրոդյուսերական ընկերությունը՝ իր երկու նկարահանման հրապարակներով, ձայնագրման և մոնտաժի ստուդիաներով և կինոթատրոնով, ինչը թույլ է տալիս նրան զբաղվել նաև պրոդյուսերությամբ։ Անդերսոնն աշխատում է առանց սցենարի ու գրաֆիկայի, հիմնականում նրա բոլոր ֆիլմերը նկարվում են պավիլոնում։ Մի շարք կինոփառատոների մրցանակակիր է, նրա 2014 թ.-ին նկարահանված «Աղավնին նստել է ճյուղին և մտածում է գոյության մասին» ֆիլմն արժանացել է «Ոսկե առյուծ» մրցանակի Վենետիկյան կինոփառատոնում և գլխավոր մրցանակի Բեռլինյան կինոփառատոնում։ Եվրոպական կինոյի ամենահետաքրքիր դեմքերից է, ունենալով 4 ֆիլմ։ Ֆիլմերի եվրոպական ակադեմիայի կողմից արժանացել է մրցանակի լավագույն արտասահմանյան ֆիլմ անվանակարգում։
Կենսագրություն
Ռոյ Անդերսոնը ծնվել է Շվեդիայի Գյոտեբորգ քաղաքում 1943 թ.-ին։ Շվեդական ֆիլմերի ինստիտուտում մեկ տարի սովորելուց հետո 1970 թ.-ին նկարահանել է իր առաջին ֆիլմը՝ Շվեդական սիրո պատմությունը։ Նույն թվականին ֆիլմը 4 մրցանակ է ստացել 20-րդ Բեռլինյան կինոփառատոնի ընթացքում և մեծ ճանաչում բերել սկսնակ ռեժիսորին։ Բայց նրա երկրորդ՝ «Գիլիափ» ֆիլմը անհաջողության է մատնվում և ֆինանսական խնդիրների պատճառով սկսում է գովազդային հոլովակներ նկարել։ Հոլովակներն իրենցից ներկայացնում են հասարակական կարծրատիպերի երկար կադրեր, որոնք ստացել են բազմաթիվ մրցանակներ, այդ թվում նաև 7 «Ոսկե արջ» մրցանակ գովազդային հոլովակների փառատոնի ժամանակ։ 1977 թ.-ին Ռոյ Անդերսոնը հիմնում է իր պրոդյուսերական ընկերությունը՝ «Roy Andersson Production», իսկ 1984 թ.-ին «Studio 24»-ը, որը անկախ պրոդյուսերական ընկերություն է։ Այս ընկերությունը Անդերսոնը ղեկավարում է մինչ օրս։ Նյու Յորքի Արվեստների թանգարանը 2009 թ.-ի սեպտեմբերին կազմակերպել է Անդերսոնի աշխատանքների հետահայաց ցուցադրություն։
Ծանոթագրություններ
Կատեգորիա:1943 ծնունդներ Կատեգորիա:Լունդի համալսարանի շրջանավարտներ Կատեգորիա:Շվեդ կինոռեժիսորներ Կատեգորիա:21-րդ դարի կինոռեժիսորներ Կատեգորիա:Շվեդ սցենարիստներ Կատեգորիա:Շվեդ ռեժիսորներ Կատեգորիա:Շվեդ գրողներ
Տավրուս
Տավրուս (նախկին անվանումը` Դովրուզ), գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 9 կմ հյուսիս, Բարգուշատի լեռների հարավ լանջին, Աճանան գետի հովտում, ծովի մակերևույթից մոտ 1300 մ բարձրության վրա։ Բնակչությունը` 92 մարդ (2011), հայեր։
Դովրուզ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ, Տավրուս է վերանվանվել 2006 թվականի հուլիսի 4-ին։
Բնակչություն
Ըստ ՀՀ 2011 թ. մարդահամարի արդյունքների` Տավրուսի մշտական բնակչությունը կազմել է 92, առկա բնակչությունը` 55 մարդ ։ Նախկինում բնակեցված է եղել ադրբեջանցիներով, որոնք լքել են գյուղը 1988-1989 թթ. ազգային բախումների ընթացքում։ Տավրուսի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնապահությամբ, դաշտավարությամբ և բանջարաբուծությամբ։
Մակեդոնական խաչ
Մակեդոնական խաչ (Македонски крст, Makedonski krst), քրիստոնեական խաչի տեսակ, հիմնականում կապված է Հյուսիսային Մակեդոնիայի քրիստոնեության հետ։ Հայտնի է նաև Վելյուսական խաչ (Вељушки крст, Veljuški krst) կամ Վելյուսայից խաչ (Крстот од Вељуса, Krstot od Veljusa) և Ստրումիցայի խաչ (Струмички крст, Strumički krst) անուններով։
Խաչը Մակեդոնական Ուղղափառ Եկեղեցու խորհրդանիշն է։ Խաչը կարելի է տեսնել Հյուսիսային Մակեդոնիայի բազմաթիվ եկեղեցիներում, այն պատկերված է Մակեդոնական Ուղղափառ Եկեղեցու զինանշանի վրա, խաչը նաև Մակեդոնական Ուղղափառ Եկեղեցու «Սուրբ մակեդոնական Խաչի սեղանի շխանշանի» գլխավոր տարրն է ։
Տավրուս
Ծանոթագրություններ
Կատեգորիա:Սյունիքի մարզի գյուղեր Կատեգորիա:Սյունիքի մարզի բնակավայրեր
Մակեդոնական խաչ
Պատմություն
Խաչն առաջին անգամ ցուցադրվել է Ստրումիցայի մոտակայքում գտնվող Վելյուսա վանքի «Սուրբ Աստվածածին» եկեղեցում։ Հայտնի է, որ եկեղեցին կառուցվել է մ.թ. 1085 թվականին։ Խաչը նկարվել է եկեղեցու ճակատային մասում։ Սկզբում այս խաչը ասոցացվում էր Վելյուսա վանքի և Ստրումիցայի շրջանի հետ, բայց հետագայում այն դարձավ Մակեդոնիայի եկեղեցու հայտնի խորհրդանիշ ։
Ծանոթագրություններ
Կատեգորիա:Հյուսիսային Մակեդոնիայի Հանրապետության պետական խորհրդանիշեր Կատեգորիա:Խաչեր
Շվաբ սոցիալական ձեռնարկատիրության հիմնադրամ
Շվաբ սոցիալական ձեռներեցության հիմնադրամ (Schwab Foundation for Social Entrepreneurship), շվեյցարական միջազգային ոչ առևտրային հիմնադրամ, որը ստեղծվել է սոցիալական ձեռնարկատիրության ոլորտում ակտիվ անհատներին և կազմակերպություններին աջակցելու և ֆինանսավորելու համար ։ Հիմնադրամը գտնվում է Շվեյցարիայի դաշնային վարչակազմի իրավական վերահսկողության ներքո։ Կենտրոնակայանը գտնվում է Ժնևում։ «Տարվա սոցիալական ձեռնարկատեր» համաշխարհային մրցույթի միջոցով ամեն տարի այն ընտրում է 20-25 սոցիալական ձեռներեցների։